CELEX: 
Language: lt
Date: 2014-07-16 00:00:00
Title: KOMISIJOS DELEGUOTASIS REGLAMENTAS (ES) Nr. …/.. dėl medienos plokščių, kurioms taikomas EN 13986 darnusis standartas, ir natūraliosios medienos skydinių apkalų ir apkalų dailylentėmis, kurioms taikomas EN 14915 darnusis standartas, jei jos naudojamos sienoms ir luboms dengti, klasifikavimo pagal atsparumą ugniai sąlygų, neatliekant bandymų

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2011 m. kovo 9 d. Europos Parlamento ir Tarybos reglamente (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB
                  1
               , numatyta, kad statybos produktų gamintojai neturėtų patirti nereikalingos administracinės naštos ar išlaidų. Visų pirma, kaip numatyta Reglamento (ES) Nr. 305/2011 28 straipsnyje, Komisija turėtų pasirinkti mažiausiai apsunkinančią eksploatacinių savybių pastovumo vertinimo ir tikrinimo sistemą, kuria būtų tinkamai užtikrinama sveikatos apsauga, sauga ir aplinkos apsauga. 
            
            
               Be to, Reglamente (ES) Nr. 305/2011 nurodomi du pagrindiniai su esminėmis statybos produktų charakteristikomis susijusių eksploatacinių savybių klasių nustatymo būdai. Pagal 27 straipsnio 1 dalį tai galima padaryti priimant Komisijos deleguotuosius aktus, o pagal 27 straipsnio 2 dalį tam galima naudotis darniaisiais standartais. 
            
            
               Jei tam tikrų statybos produktų eksploatacinės savybės jau buvo pakankamai įrodytos stabiliais bandymų rezultatais arba kitais turimais duomenimis, jų gamintojams turėtų būti leista, laikantis nustatytinų sąlygų, deklaruoti tam tikrą eksploatacinių savybių klasę neatliekant bandymų arba papildomų bandymų. Taikant tokią supaprastintą procedūrą būtų siekiama to paties tikslo – išvengti nereikalingos administracinės naštos ir išlaidų. Tai nustatyta Reglamento (ES) Nr. 305/2011 27 straipsnio 5 dalyje ir 36 straipsnio 1 dalies a punkte.
            
            
               Komisijos sprendimu 2000/367/EB
                  2
                nustatyta statybos produktų atsparumo ugniai Europos klasifikavimo sistema, pagrįsta Europos bandymų metodais ir tiksliais eksploatacinių savybių lygiais. 
            
            
               Paaiškėjo, kad sienoms ir luboms dengti naudojamos medienos plokštės, kurioms taikomas EN 13986 standartas, ir natūraliosios medienos skydinės apkalos ir apkalos dailylentėmis, kurioms taikomas EN 14915 standartas, yra stabilios ir nuspėjamos kalbant apie jų atsparumą ugniai, jei jos atitinka tam tikras sąlygas. Ši išvada pagrįsta daug bandymų ir klasifikavimo ataskaitomis, kurias surinko ir apibendrino pramonės atstovai ir ekspertai, su kuriais buvo konsultuotasi. Dėl šios priežasties šių produktų atsparumo ugniai eksploatacines savybes galima neatliekant papildomų bandymų priskirti prie tam tikrų eksploatacinių savybių klasių, kaip apibrėžta pirmiau minėtoje Europos klasifikavimo sistemoje, jei jie naudojami sienoms ir luboms dengti. 
            
            
               Todėl statybos pramonės atstovų pasiūlytame reglamento projekte nustatytos sąlygos, kurių laikantis galima taikyti šias supaprastintas procedūras siekiant nustatyti medienos plokščių, kurioms taikomas EN 13986 standartas, ir natūraliosios medienos skydinių apkalų ir apkalų dailylenčių, kurioms taikomas EN 14915 standartas, atsparumo ugniai eksploatacines savybes.
            
            
               Todėl reglamento projektu bus sumažinta medienos plokščių, natūraliosios medienos skydinių apkalų ir apkalų dailylenčių gamintojams tenkanti našta ir išlaidos, nes jie nebeprivalės atlikti produktų, kuriems taikomas reglamento projektas, atsparumo ugniai bandymų. Dėl to apskritai padidės bendras statybos pramonės veiksmingumas ir konkurencingumas.
            
            
               2.KONSULTACIJOS PRIEŠ PRIIMANT AKTĄ
            
            
               Teisės akto projektas pirmiausia buvo parengtas kaip Komisijos įgyvendinimo sprendimas, remiantis Tarybos direktyva 89/106/EEB (Statybos produktų direktyva). Laikantis Direktyvos 89/106/EEB 20 straipsnyje nustatytų procedūrų jis buvo pateiktas svarstyti Nuolatiniam statybos komitetui ir jam vienbalsiai pritarė dalyvavusių valstybių narių atstovai (304 balsai). Europos laisvosios prekybos asociacija (ELPA) ir statybos produktų pramonės atstovai taip pat pritarė sprendimo projektui. Šiuo atžvilgiu Europos Parlamentas, kuriam projektas buvo perduotas pagal nustatytus reikalavimus, dėl jo nepateikė jokių pastabų. 
            
            
               Prieš priimant sprendimo projektą pradėtas visapusiškai taikyti Reglamentas (ES) Nr. 305/2011 ir juo panaikinta Direktyva 89/106/EEB. Todėl buvo parengta patikslinta teisės akto projekto redakcija, kuri atitiktų Reglamento (ES) Nr. 305/2011 procedūrinius reikalavimus, ir dėl jos kaip deleguotojo akto konsultuotasi pagal minėto reglamento nuostatas. Tačiau jokie priede išdėstyti jo techniniai aspektai nepakeisti. 
            
            
               Visų pirma, reglamento projektas buvo pateiktas konsultacijoms raštu su ekspertais. Prieš šias konsultacijas visos valstybės narės turėjo galimybę paskirti konsultacijose dalyvausiančius ekspertus. Konsultuotasi ne tik su šiais ekspertais, bet ir su kitais išorės suinteresuotaisiais subjektais. Su tomis konsultacijomis raštu susiję dokumentai buvo tuo pat metu perduoti Europos Parlamentui ir Tarybai, kaip numatyta bendrame susitarime dėl deleguotųjų aktų.
            
            
               Rengiant galutinę šio akto projekto versiją tarnybų tarpusavio konsultacijoms buvo atsižvelgta į pastabas, pateiktas per visas šias parengiamąsias konsultacijas.
            
            
               3.DELEGUOTOJO AKTO TEISINIAI ASPEKTAI
            
            
               Pagal Reglamento (ES) Nr. 305/2011 27 straipsnį eksploatacinių savybių klasės gali būti nustatomos atsižvelgiant į esmines statybos produktų charakteristikas.
            
            
               Be to, pagal 27 straipsnio 5 dalį Komisija gali nustatyti sąlygas, kurias įvykdžius laikoma, kad statybos produktas priskiriamas prie tam tikros eksploatacinių savybių klasės neatliekant bandymų arba papildomų bandymų, siekiant išvengti nereikalingų statybos produktų, kurių eksploatacinės savybės jau buvo pakankamai įrodytos stabiliais bandymų rezultatais arba kitais turimais duomenimis, bandymų.
            
            
               Šių sąlygų turi būti laikomasi, jei gamintojas savo produkto tipo bandymus nori pakeisti atitinkamu dokumentu, kuriuo patvirtinama, kad tas produktas laikomas atitinkančiu tam tikrą eksploatacinių savybių lygį ar klasę, kaip nurodyta Reglamento (ES) Nr. 305/2011 36 straipsnio 1 dalies a punkte.
            
            
               Komisijos sprendimu 2000/367/EB nustatyta statybos produktų atsparumo ugniai Europos klasifikavimo sistema taikoma medienos plokštėms, kurioms taikomas EN 13986 darnusis standartas, ir natūraliosios medienos skydinėms apkaloms ir apkaloms dailylentėmis, kurioms taikomas EN 14915 darnusis standartas.
            
         
         
            
               Remiantis surengtomis konsultacijomis medienos plokščių, natūraliosios medienos skydinių apkalų ir apkalų dailylenčių atsparumas ugniai yra patikimai nustatytas pagal Sprendime 2000/367/EB pateiktą klasifikaciją. Dėl šios priežasties šių produktų atsparumo ugniai eksploatacines savybes galima neatliekant papildomų bandymų priskirti prie tam tikrų eksploatacinių savybių klasių, kaip apibrėžta pirmiau minėtoje Europos klasifikavimo sistemoje, jei jie naudojami sienoms ir luboms dengti.
            
            
               Reglamento projektas atitinka proporcingumo principą. Juo sušvelninami tam tikri Reglamente (ES) Nr. 305/2011 nustatyti reikalavimai atlikti produktų, kuriems tas reglamentas taikomas, bandymus.
            
            
               KOMISIJOS DELEGUOTASIS REGLAMENTAS (ES) Nr. …/..
            
            
               2014 07 16
            
            
               dėl medienos plokščių, kurioms taikomas EN 13986 darnusis standartas, ir natūraliosios medienos skydinių apkalų ir apkalų dailylentėmis, kurioms taikomas EN 14915 darnusis standartas, jei jos naudojamos sienoms ir luboms dengti, klasifikavimo pagal atsparumą ugniai sąlygų, neatliekant bandymų
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB
                  3
               , ypač į jo 27 straipsnio 5 dalį,
            
            
               kadangi:
            
            
               (1)Komisijos sprendimu 2000/367/EB
                  4
                nustatyta statybos produktų, statinių ir jų dalių atsparumo ugniai klasifikavimo sistema. Medienos plokštės, kurioms taikomas EN 13986 darnusis standartas, ir natūraliosios medienos skydinės apkalos ir apkalos dailylentėmis, kurioms taikomas EN 14915 darnusis standartas, yra statybos produktai, kuriems tas sprendimas taikomas;
            
            
               (2)atlikus bandymus nustatyta, kad tų produktų atsparumo ugniai eksploatacinės savybės yra stabilios ir nuspėjamos, jei jie naudojami sienoms ir luboms dengti ir jei jie atitinka tam tikras sąlygas, susijusias su medienos tankiu ir  medienos plokščių, skydinių apkalų ir apkalų dailylentėmis storiu; 
            
            
               (3)todėl turėtų būti laikoma, kad medienos plokštės, kurioms taikomas EN 13986 darnusis standartas, ir natūraliosios medienos skydinės apkalos ir apkalos dailylentėmis, kurioms taikomas EN 14915 darnusis standartas, atitinka Sprendime 2000/367/EB nustatytas atsparumo ugniai eksploatacinių savybių klases neatliekant papildomų bandymų,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Neatliekant bandymų laikoma, kad priede nustatytas sąlygas atitinkančios medienos plokštės, kurioms taikomas EN 13986 darnusis standartas, ir natūraliosios medienos skydinės apkalos ir apkalos dailylentėmis, kurioms taikomas EN 14915 darnusis standartas, atitinka priede nurodytas eksploatacinių savybių klases, jei jos naudojamos sienoms ir luboms dengti. 
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje, 2014 07 16
            
         
         
            
               
                     Komisijos vardu
               
               
                     Pirmininkas
                     José Manuel BARROSO
               
            
         
         
            
                  
                     (1)
                  
                        OL L 88, 2011 4 4, p. 5.
               
               
                  
                     (2)
                  
                        OL L 133, 2000 6 6, p. 26.
               
               
                  
                     (3)
                  
                        OL L 88, 2011 4 4, p. 5.
               
               
                  
                     (4)
                  
                        2000 m. gegužės 3 d. Komisijos sprendimas 2000/367/EB, įgyvendinantis Tarybos direktyvą 89/106/EEB dėl statybos produktų, statinių ir jų dalių atsparumo ugniai klasifikavimo (OL L 133, 2000 6 6, p. 26).
               
            
      
    ---documentbreak--- 
      
         
         
            
               PRIEDAS
            
            
            
                     
                        Produktas 2)
                     
                  
                  
                     
                        EN produkto standartas
                     
                  
                  
                     
                        Produkto aprašymas 3)
                     
                  
                  
                     
                        Mažiausias vidutinis tankis (kg/m3)
                     
                  
                  
                     
                        Mažiausias storis (mm)
                     
                  
                  
                     
                        K klasė1)
                        
                  
               
                     
                        Statybinis kartonas
                     
                  
                  
                     
                        EN 13986
                     
                  
                  
                     
                        Su įlaidu ir išdroža arba be jų5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        Orientuotoji skiedrantų plokštė
                     
                  
                  
                     
                        EN 13986
                     
                  
                  
                     
                        Su įlaidu ir išdroža arba be jų 6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        Medžio drožlių plokštė
                     
                  
                  
                     
                        EN 13986
                     
                  
                  
                     
                        Su įlaidu ir išdroža7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        Medžio drožlių plokštė
                     
                  
                  
                     
                        EN 13986
                     
                  
                  
                     
                        Su įlaidu ir išdroža arba be jų 6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Fanera
                     
                  
                  
                     
                        EN 13986
                     
                  
                  
                     
                        Su įlaidu ir išdroža arba be jų 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Natūraliosios medienos plokštės
                     
                  
                  
                     
                        EN 13986
                     
                  
                  
                     
                        Su įlaidu ir išdroža arba be jų 6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        Medžio drožlių plokštė
                     
                  
                  
                     
                        EN 13986
                     
                  
                  
                     
                        Su įlaidu ir išdroža8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        Orientuotoji skiedrantų plokštė
                     
                  
                  
                     
                        EN 13986
                     
                  
                  
                     
                        Su įlaidu ir išdroža8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Fanera
                     
                  
                  
                     
                        EN 13986
                     
                  
                  
                     
                        Su įlaidu ir išdroža8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Natūraliosios medienos plokštės
                     
                  
                  
                     
                        EN 13986
                     
                  
                  
                     
                        Su įlaidu ir išdroža8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Natūraliosios medienos plokštės
                     
                  
                  
                     
                        EN 13986
                     
                  
                  
                     
                        Su įlaidu ir išdroža 9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Natūraliosios medienos skydinės apkalos ir apkalos dailylentėmis
                     
                  
                  
                     
                        EN 14915
                     
                  
                  
                     
                        Su įlaidu ir išdroža10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        Natūraliosios medienos skydinės apkalos ir apkalos dailylentėmis
                     
                  
                  
                     
                        EN 14915
                     
                  
                  
                     
                        Su įlaidu ir išdroža 10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Natūraliosios medienos skydinės apkalos ir apkalos dailylentėmis
                     
                  
                  
                     
                        EN 14915
                     
                  
                  
                     
                        Su įlaidu ir išdroža11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Sprendime 2000/367/EB nurodyta klasė. 
            
            
               2)
                     Dedami tiesiai ant bet kokio pagrindo be oro tarpo.
            
            
               3)
                     Jungtys su kvadratinėmis briaunomis arba su įlaidu ir išdroža, tokio paties storio kaip ir produktas ir be tarpų.
            
            
               4)
                     K1 10 pagrindams, kurių tankis ≥ 300 kg/m3
            
            
               5)
                     Vinučių ilgis ne mažesnis kaip 40 mm, o tarpai – ne didesni kaip 100 mm.
            
            
               6)
                     Sraigtų ilgis ne mažesnis kaip 30 mm, o tarpai – ne didesni kaip 200 mm.
            
            
               7)
                     Sraigtų ilgis ne mažesnis kaip 30 mm, o tarpai – ne didesni kaip 150 mm.
            
            
               8)
                     Sraigtų ilgis ne mažesnis kaip 50 mm, o tarpai – ne didesni kaip 200 mm.
            
            
               9)
                     Sraigtų ilgis ne mažesnis kaip 75 mm, o tarpai – ne didesni kaip 200 mm.
            
            
               10)
                     Vinių ilgis ne mažesnis kaip 60 mm, o tarpai – ne didesni kaip 600 mm.
            
            
               11)
                     Vinių ilgis ne mažesnis kaip 50 mm (kiekviename sluoksnyje), o tarpai – ne didesni kaip 600 mm.
            
            
               12)
                     Du sluoksniai dedami išilgine vienas kitam statmenų sluoksnių kryptimi.